#### E L Ő T E R J E S Z T É S

**Szombathely Megyei Jogú Város Közgyűlése**

**Városstratégiai, Idegenforgalmi és Sport Bizottságának**

**2020. június havi ülésére**

**Javaslat a közterületi hulladékgyűjtő edények ürítési gyakoriságának**

**módosításával kapcsolatos döntés meghozatalára**

Szombathely Megyei Jogú Város Közgyűlése 264/2019. (VI.18.) Kgy. sz., 379/2019. (IX.26.) Kgy. sz., és 600/2019. (XII.19.) Kgy. sz., határozataiban foglaltaknak megfelelően a SZOVA Nonprofit Zrt. az előterjesztés 1. sz. mellékletét képező tájékoztatást adta a közterületi hulladékgyűjtő edények ürítési gyakorisága módosításának bevezetéséhez szükséges személyi és tárgyi feltételekről.

A tájékoztatás alapján az ürítési gyakoriság növeléséhez 1 db hulladékgyűjtő gépjármű beszerzése szükséges, melynek becsült költsége ~ 20.000.000 Ft + áfa, továbbá a bevezetendő új hulladékgyűjtő járat üzemeltetésének éves költsége a társaság kalkulációja szerint nettó 22.671.200 Ft + áfa, bruttó 28.792.424 Ft.

Sem a közterületi hulladékgyűjtő edények ürítéséhez szükséges gépjármű beszerzése, sem az új járat üzemeltetésének költsége nem szerepel a társaság 2020. évi üzleti tervében, ezekhez forrás biztosítása szükséges.

Fentieken kívül az önkormányzati képviselők igényei alapján további forrás szükséges az utcai edények számának növeléséhez is (50 literes edény ára típustól függően 20.000-100.000 Ft + áfa, 100-120 literes edény ára 120.000-180.000 Ft + áfa).

A közterületi hulladékgyűjtő edények ürítési gyakoriságának módosításához szükséges pénzügyi fedezet az Önkormányzat 2020. évi költségvetésében nem áll rendelkezésre. Javaslom, hogy az Önkormányzat a hulladékgyűjtő edények előterjesztés szerinti gyakoribb ürítéséről a 2021. évi költségvetés elfogadásakor döntsön.

Kérem a Tisztelt Bizottságot, hogy az előterjesztést megtárgyalni és a határozati javaslatot elfogadni szíveskedjen.

**Szombathely, 2020. június ,, ,,**

**/: Dr. Nemény András :/**

**…../2020. (VI.23.) VISB. sz. határozat**

Szombathely Megyei Jogú Város Közgyűlésének Városstratégiai, Idegenforgalmi és Sport Bizottsága megtárgyalta a közterületi hulladékgyűjtő edények ürítési gyakorisága módosításához szükséges személyi és tárgyi feltételekről szóló előterjesztést és javasolja a Közgyűlésnek, hogy a szükséges pénzügyi forrás biztosításáról, és a hulladékgyűjtő edények gyakoribb ürítéséről a 2021. évi költségvetés elfogadásakor döntsön.

Felelős: Dr. Nemény András polgármester

Horváth Soma alpolgármester

Dr. Horváth Attila alpolgármester

Dr. Károlyi Ákos jegyző

/a végrehajtás előkészítéséért:

Kalmár Ervin, a Városüzemeltetési és Városfejlesztési Osztály vezetője,

Stéger Gábor, a Közgazdasági és Adó Osztály vezetője,

Dr. Németh Gábor, a SZOVA NZrt. vezérigazgatója/

Határidő: 2020. június 25.